இதன்மூலம் ஸ்டெர்லைட் ஆலையை நிரந்தரமாக மூடக் கோரி போராடி வரும் மக்களை முற்றிலுமாக அழித்தொழிக்கும் திட்டத்துடன் மத்திய பா.ஜ.க அரசின் எடுபிடியாகச் செயல்படும் எடப்பாடி அரசு செயல்பட்டு வருவது வெளிப்படையாகத் தெரிகின்றது. தூத்துக்குடியில் நடைபெற்றதுபோல் வேறு எங்கும் மக்களைப் படுகொலைச் செய்யும் செயலில் எந்தவொரு மாநில அரசுத் திட்டமிட்டு செயல்பட்டதில்லை. சட்டம் ஒழுங்கைப் பேண கடமைப்பட்டுள்ள காவல்துறை சட்ட விதிகளை மீறி போராட்டத்துக்குத் தலைமை தாங்கியவர்களைக் குறிவைத்து சுட்டுத் தள்ளியுள்ளனர். சீருடை அணியாமல் ஒரு கொலைகார கும்பலைப்போல் காவல்துறையினரால் நடத்தப்பட்ட கொலைவெறி தாக்குதல், நாம் இருப்பது ஜனநாயக நாட்டிலா அல்லது ஹிட்லர், முசோலினி போன்ற சர்வாதிகாரிகள் ஆளும் நாட்டிலா என்ற கேள்வியைச் சாதாரண மக்கள் உள்ளத்திலும் எழுப்பியுள்ளது.